b'\n_START_ARTICLE_\nDanas Andriulionis\n_START_SECTION_\nK\xc5\xabrybin\xc4\x97 veikla\n_START_PARAGRAPH_\nDalyvavo daugiau kaip 300 \xc4\xafv. parod\xc5\xb3 ir projekt\xc5\xb3 (nuo 1992). Sureng\xc4\x97 daugiau nei 60 asmenini\xc5\xb3 parod\xc5\xb3. Bendros parodos su i\xc5\xa1kiliais Lietuvos ir u\xc5\xbesienio menininkais Pranc\xc5\xabzijoje (1992), Danijoje (2000), JAV (2002), Vengrijoje (2003), \xc5\xa0vedijoje (2005), Suomijoje (2005), Rusijoje (2006), Lenkijoje (2006), Latvijoje (2007), Ispanijoje (2008). Tarptautini\xc5\xb3 parod\xc5\xb3: Klaip\xc4\x97dos dail\xc4\x97s parod\xc5\xb3 r\xc5\xabmuose ir "Baroti" galerijoje (2001, 2005), "Krik\xc5\xa1tai mene" (Klaip\xc4\x97da, 2002, 2003), "Quo vadis" (Budape\xc5\xa1tas, Vengrija, 2003), plenero ir parodos "Viliui Orvydui atminti" K\xc4\x97daini\xc5\xb3 r., 2005), "Signs of the Time" (Klaip\xc4\x97da, 2006), "Kal\xc4\x97din\xc4\x97 paroda" (Klaip\xc4\x97da, 2006), plenero ir parodos "Ma\xc5\xbeosios Lietuvos paveiksl\xc5\xb3 sodas" (Bit\xc4\x97nai, \xc5\xa0ilut\xc4\x97s r., 2006), "Mega Plaza" (Klaip\xc4\x97da, 2007), V pasaulio \xc5\xbeemai\xc4\x8di\xc5\xb3 parodos (Plung\xc4\x97, 2007); projekt\xc5\xb3 "Akvariumas" (Klaip\xc4\x97da, 2001), "Met\xc5\xb3 horizontai 04" (Klaip\xc4\x97da, 2005), "Winds and Sea" (Stokholmas, \xc5\xa0vedija, 2005), "Flight Stroke" (Klaip\xc4\x97da, 2008) dalyvis._NEWLINE_Suteiktas Lietuvos Respublikos meno k\xc5\xabr\xc4\x97jo statusas (2005). Apdovanotas daugiau kaip 40 pad\xc4\x97kos ra\xc5\xa1t\xc5\xb3 ir premijomis. Suk\xc5\xabr\xc4\x97 scenografij\xc4\x85 4 spektakliams. Knygos "Ant muzikos sparn\xc5\xb3" bendraautoris (2008). Autoriaus darb\xc5\xb3 turi \xc4\xafsigij\xc4\x99 \xc5\xa1e\xc5\xa1i muziejai, priva\xc4\x8dias kolekcijas darbai pasiek\xc4\x97 nuo Izraelio iki Rusijos, ir nuo JAV iki Japonijos. Aktyviai dalyvauja Klaip\xc4\x97dos ir Lietuvos k\xc5\xabrybiniame gyvenime. \xc5\xa0iuo metu autorius priklauso tapytoj\xc5\xb3 "INDIVIDUALISTAI" grupei.\n_START_SECTION_\nAutoriaus bruo\xc5\xbeai\n_START_PARAGRAPH_\nTai labai ry\xc5\xa1kus, nepana\xc5\xa1us \xc4\xaf kitus, turintis savo stili\xc5\xb3, tapytojas, jo darbuose puikiai dera emocijos ir intelektas. Tapytojas m\xc4\x97gsta abstrakcijas, jam svarbiau ne atkartoti vaizd\xc4\x85, bet perteikti pa\xc4\x8di\xc4\x85 id\xc4\x97j\xc4\x85, mintis bei jausmus, kurie savaip interpretuojant nugula ant drob\xc4\x97s. Daugelyje darb\xc5\xb3 aptinkama archaji\xc5\xa1kosios Balt\xc5\xb3 mitologijos aprai\xc5\xa1k\xc5\xb3, senovini\xc5\xb3 \xc5\xbeenkl\xc5\xb3 ir run\xc5\xb3. Simboliai, apraizg\xc4\x99 daugel\xc4\xaf tapybos darb\xc5\xb3, atskleid\xc5\xbeia, tapytojo dom\xc4\x97jimosi sritis: astronomija, kelion\xc4\x97s, \xc5\xbemogaus dvasinis gyvenimas.         _NEWLINE_J\xc5\xabros g. 21-2, LT-92125 Klaip\xc4\x97da; el.pa\xc5\xa1tas: andrdanas@gmail.com, mob. tel. +37061194797.\n_START_SECTION_\nLiterat\xc5\xabra\n_START_PARAGRAPH_\nKlaip\xc4\x97da ir klaip\xc4\x97die\xc4\x8diai_NEWLINE_Laiko pa\xc5\xbeenklinti II tomas, 2013, Vilnius. 96 p._NEWLINE_Kas yra kas Lietuvoje, Auksinis t\xc5\xabkstantme\xc4\x8dio leidimas, 2009, Kaunas. 378 p._NEWLINE_Kas yra kas Lietuvoje, Lietuvos valstyb\xc4\x97s metra\xc5\xa1tis 1990-2010, 176 p.'